Na temelju članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 36. Statuta Općine Vladislavci, a u vezi s člankom 7. Statuta Općine Vladislavci, („Službeni glasnik“ Općine Vladislavci br. 3/13, 3/17 i 2/18) Općinski načelnik Općine Vladislavci objavljuje

**JAVNI POZIV**

**za predlaganje fizičkih i pravnih osoba za**

**dodjelu Plakete Općine Vladislavci**

**I.**

Objavljuje se javni poziv za dodjelu Plakete Općine Vladislavci u 2018. godini.

Plaketa Općine Vladislavci dodjeljuje se fizičkim i pravnim osobama za uspjehe postignute u razvoju društvenih odnosa, unapređenju gospodarstva, obrazovanja, znanosti, kulture, tjelesne kulture, zdravstva, socijalne skrbi i drugih djelatnosti, posebno značajnih za Općinu Vladislavci.

**II.**

Pravo podnošenja prijedloga imaju:

* **mještani Općine Vladislavci,**
* **pravne osobe sa sjedištem na području Općine Vladislavci,**
* **vijećnici općinskog vijeća,**
* **općinski načelnik.**

**III.**

Prijedlog se podnosi u **pisanom obliku** i obvezno sadrži sljedeće podatke:

1. ime i prezime odnosno naziv podnositelja prijedloga,
2. prebivalište ili sjedište podnositelja prijedloga,
3. osobno ime odnosno naziv pravne osobe na koju se prijedlog odnosi uz navođenje osnovnih podataka o osobi (kratak životopis),
4. iscrpno obrazloženje prijedloga odnosno postignuća i doprinosa radi kojih se predlaže dodjela Plakete Općine Vladislavci ,
5. odgovarajuću dokumentaciju ako je moguće (objavljene radove, analize, prikaze, kritike i ocjene, natjecateljske rezultate i sl.) kojom se potvrđuju navodi iz prijedloga,
6. prijedlog mora biti potpisan, a ukoliko je predlagatelj pravna osoba prijedlog mora biti potpisan od strane ovlaštene osobe predlagatelja i ovjeren pečatom.

**IV.**

Nepotpuni i nepravovremeni prijedlozi neće se uzeti u razmatranje.

**V.**

Odluku o dodjeli Plakete Općine Vladislavci donosi Općinsko vijeće Općine Vladislavci na temelju prikupljenih prijedloga.

**VI.**

Prijedlozi za dodjelu Plakete Općine Vladislavci s obrazloženjem i potrebnom dokumentacijom dostavljaju se osobno ili poštom na adresu **Općina Vladislavci, Kralja Tomislava 141, Vladislavci,** s naznakom **“Za** **Plakete Općine Vladislavci”** , **do 2. svibnja 2018. godine.**

**VII.**

Prijedlozi se podnose obrascu za podnošenje prijedloga za Plakete Općine Vladislavci za 2018. godinu, koji je objavljen na [www.opcina-vladislavci.hr](http://www.opcina-vladislavci.hr)

**VIII.**

Ostale informacije u vezi javnog poziva mogu se dobiti u Jedinstvenom upravnom odjelu Općine Vladislavci, putem telefona broj 031 391 250, te elektroničke pošte na adresi [vladislavci.tajnik@gmail.com](mailto:vladislavci.tajnik@gmail.com)

KLASA: 061-01/18-01/01

UR.BROJ:2158/07-18-02-1

Vladislavci, 5. travnja 2018.

**Općinski načelnik**

Marjan Tomas, v.r.